stanford-oval/wikipedia huggingface dataset:
בשדמות בית לחם

בשדמות בית לחם הוא שירו של המשורר והאמן אבא קונסטנטין שפירא אשר התחבר במאה ה-19.
 השיר מבטא געגועים לארץ ישראל בתקופת המקרא ואת הרצון הציבורי הכלל ישראלי, לחזור ולעלות אל הארץ. בשיר מתוארת דמותה הנאה של רחל אמנו- למרות ששמה אינו מוזכר בשיר במפורש - אשר לפי האמור בספר בראשית נטמנה לאחר פטירתה ב"דרך אפרתה": "וַתָּמָת רָחֵל וַתִּקָּבֵר בְּדֶרֶךְ אֶפְרָתָה הִוא בֵּית לָחֶם. וַיַּצֵּב יַעֲקֹב מַצֵּבָה עַל-קְבֻרָתָהּ הִוא מַצֶּבֶת קְבֻרַת-רָחֵל עַד-הַיּוֹם". מילות השיר מתארות את תחייתה כביכול מקברה, שעל פי מסורות נמצא באתר קבר רחל ליד בית לחם המקראית, ואת צעידתה-מסעה העל-זמני מזרחה, אל נהר הירדן. הדמעות נגרות מעיניה של רחל, בשירו של שפירא, כתוצאה מבִכְיה המתמשך על בניה החסרים והנעדרים, המתואר בספר ירמיהו: "כֹּה אָמַר ה' קוֹל בְּרָמָה נִשְׁמָע נְהִי בְּכִי תַמְרוּרִים רָחֵל מְבַכָּה עַל בָּנֶיהָ מֵאֲנָה לְהִנָּחֵם עַל בָּנֶיהָ כִּי אֵינֶנּוּ". אולם בשונה מ"קול ברמה" בפסוק התנ"כי, בשירו של שפירא שוררת "דומיה", "אֵין בְּכִי וַאֲנָחוֹת, אַךְ דְּמָעוֹת נִגָּרוּ", והן גולשות מעיניה של רחל אל הנהר וכביכול נמזגות בו.
 משלהי המאה ה-19 השיר התפרסם ונעשה אהוד. הוא שויך ליצירה העברית הציונית, ובמיוחד לאחר שהולחן על ידי חנינא קרצ'בסקי. וצורף למסכתות ההקראה והשירה במוסדות החינוך העבריים ביישוב החדש בארץ ישראל.
 במשך המאה ה-20 וה-21, זכה השיר לביצועים רבים בלחן זה.
השיר מושר בהגייה אשכנזית - מלעילית.
מילות השיר שהולחנו

| --- | --- |
    בְּשַׁדְמוֹת בֵּית-לֶחֶם,  בְּדֶרֶךְ אֶפְרָתָה,  בְּדֶרֶךְ אֶפְרָתָה.  עֲלֵי-קֶבֶר קְדוּמִים  תֶּאֱבַל מַצֶּבֶת,  תֶּאֱבַל מַצָּבֶת.    וּבְבוֹא חֲצוֹת לַיְלָה,  מֵאֶרֶץ עֵיפָתָה,  תַּעֲלֶה יְפַת מַרְאֶה  בֵּית קִבְרָהּ עוֹזֶבֶת.  אֶל יַרְדֵּן מִזְרָחָה  דּוּמָם צוֹעֶדֶת,  דּוּמָם צוֹעָדֶת.   :  אֶל גַּלֵּי מֵי-קֹדֶשׁ  דּוּמָם צוֹפִיָּה,  דּוּמָם צוֹפִיָּה.  דִּמְעָה יוֹרֶדֶת  אֶל גַּלֵּי מֵי-קֹדֶשׁ  מְפַכִּים דּוּמִיָּה.    דִּמְעָה אַחַר דִּמְעָה  חֶרֶשׁ נוֹזֶלֶת,  אֵין בְּכִי וַאֲנָחוֹת,  אַךְ דְּמָעוֹת נִגָּרוּ,  דִּמְעָה אַחַר דִּמְעָה  לַיַּרְדֵּן נוֹפֶלֶת,  וְהַמַּיִם יִנְהָרוּ.
הערות שוליים

↑  ספר בראשית, פרק ל"ה, פסוקים י"ח–י"ט.
↑  ספר ירמיהו, פרק ל"א, פסוק י"ד.
↑  ראו: בשדמות בית לחם, באתר זמרשת.
בנק למשכנתאות

בנק למשכנתאות מתמחה במתן שירותי הלוואות משכנתה. בנק למשכנתאות הוא בנק שקיבל רישיון מהמדינה להעניק הלוואות משכנתה ישירות לצרכנים.
בנקים למשכנתאות יכולים להיות שונים מאוד בגודלם ובגודל ההלוואה שהם יכולים לספק. מקור ההכנסות של בנקים למשכנתאות הוא מעמלות ההלוואות, ועמלות שירותי ההלוואה.
בנקים למשכנתאות בישראל

עד שנות ה-70 של המאה ה-20 פעלו בישראל כ-15 בנקים עצמאיים למשכנתאות, מאז בהדרגה נרכשו ומזגו לתוך הבנקים המסחריים. בנוסף יש 2 חברות ביטוח שמאפשרות לקחת הלוואת משכנתה. הבנקים למשכנתאות היו מכונים גם "הבנקים האפותיקאים" (אפותיקאי משמעותו משכנתא ביוונית). עד שנת 2005 יכלו הבנקים למשכנתאות בישראל למכור ביטוח משכנתה, אך כיום נאסר עליהם לשווק מוצר זה באופן ישיר, אלא רק באמצעות סוכנויות ביטוח נפרדות.
רשימת הבנקים למשכנתאות שפעלו בישראל
| שם | שנת הקמה | שנת פירוק | בעלות | הערות |
| --- | --- | --- | --- | --- |
| בנק אפותיקאי כללי בע"מ | 1922 | 2012 | בנק לאומי | הפך ל"בנק לאומי למשכנתאות" מוזג לתוך לאומי |
| האגודה של פלשתינה להלואות וחסכון לדיור | 1922 | 2006 | הבנק הבינלאומי | הפכה בשנת 1928 לבנק של פלשתינה למשכנתאות ואשראי, בשנת 1946 שונה שמו לבנק למשכנתאות וחסכונות ארצישראלים, ובגלגולו האחרון לבנק הבינלאומי למשכנתאות אשר מוזג לתוך הבנק הבינלאומי |
| אוצר האכרים למשכנתאות בע"מ | 1934 | 1969 | התאחדות האיכרים והחקלאים בישראל |  |
| בנק ישראלי למשכנתאות בע"מ | 1935 | 1988 | אפריקה ישראל להשקעות | הוקם כ"בנק למשכנתאות דרום אפריקה, בניין, בע"מ" נרכש על ידי בנק לאומי ורישיון הבנק בוטל על ידי בנק ישראל |
| טפחות, בנק משכנתאות לישראל בע"מ | 1944 | 2005 | הסוכנות היהודית | נרכש ומוזג לתוך בנק מזרחי טפחות |
| משכן - בנק הפועלים למשכנתאות בע"מ" | 1951 | 2004 | בנק הפועלים | הוקם כ"בנק משכנתאות לשיכון בע"מ" מוזג לתוך בנק הפועלים |
| בנק המושבים למשכנתאות ולהשקעות בע"מ | 1951 | 2003 | בנק החקלאות תנועת המושבים |  |
| יעסור, בנק למשכנתאות בע"מ | 1959 | 1988 | אליאס סוראסקי ואחרים | רישיון הבנק בוטל על ידי בנק ישראל |
| בנק "אדנים" למשכנתאות והלוואות בע"מ | 1959 | 2008 |  | נרכש ומוזג לתוך בנק מזרחי טפחות |
| בנק לפיתוח ולמשכנתאות לישראל בע"מ | 1959 | 2012 | בנק דיסקונט | שמו שונה לאחר מכן ל"בנק דיסקונט למשכנתאות בע"מ" מוזג לתוך בנק דיסקונט |
| בנק אוניקו למשכנתאות בע"מ | 1959 | 1988 |  | נרכש על ידי בנק לאומי ורישיון הבנק בוטל על ידי בנק ישראל |
| בנק למשכנתאות ולהשקעות בבנין בע"מ | 1960 | ? | התאחדות הקבלנים |  |
| בנק עצמאות למשכנתאות ולפיתוח בע"מ | 1962 | 2006 | הבנק הבינלאומי | נרכש ומוזג לתוך הבנק הבינלאומי |
| בנק כרמל למשכנתאות והשקעות בע"מ | 1962 | 2001 | "הלוואה וחיסכון חיפה", עיריית חיפה | נרכש ומוזג לתוך בנק אגוד |
| בנק משכנתאות לתל אביב בע"מ | 1963 | ? | "הלוואה וחיסכון יפו תל אביב", עיריית תל אביב |  |
| בנק ירושלים לפיתוח ומשכנתאות בע"מ | 1964 | - |  | הוקם כבנק למשכנתאות, החל מ-1998 הפך לבנק מסחרי המספק את כל שרותי הבנקאות |
בנקים למשכנתאות בעולם > ארצות הברית

בארצות הברית שני מוסדות בבעלות הממשלה הפדרלית של ארצות הברית, "פאני מיי" ו"פרדי מאק", שהופרטו והולאמו בחזרה לאחר המשבר הכלכלי העולמי ב-2008, מספקים מימון לכ-50% מהמשכנתאות.
"פאני מיי" הוקמה בידי הממשלה הפדרלית בשנת 1938 לאחר השפל הגדול של שנות ה-30 של המאה ה-20, במטרה לשמש זרוע מימון ברכישת בתים, במקום מערכת הבנקאות הפרטית שכשלה בתחום זה. ב-1968 היא הופרטה והונפקה בבורסה, אך להיות מגובה בידי הממשל. "פרדי מאק" נוסדה על ידי הקונגרס ב-1970 כדי לספק נזילות, יציבות ותחרות לשוקי משכנתאות המגורים בארצות הברית.
בתחילת שנות ה-2000, לאחר סיום משבר בועת ההיי-טק, החל שוק הדיור האמריקני לשגשג. המניעים העיקריים לצמיחת השוק היו הורדת שיעורי הריבית באותה תקופה על ידי הפדרל ריזרב. מספר צעדי חקיקה אשר אפשרו לקיחת משכנתאות בשיעור מימון של 100 אחוז ואפשרו לקיחת משכנתאות גם על ידי אזרחים שיכולת החזר המשכנתה שלהם אינה ברורה. שילוב צעדים אלה גרם לבנקים לקחת סיכונים גבוהים בתמורה לריבית נמוכה מאד. הלוואות אלה, לאנשים שיכולת ההחזר שלהם מוטלת בספק, זכו לשם "משכנתאות סאבפריים", ונגבתה ריבית גבוהה יותר. לווי הסאב-פריים, כלומר לווים שמוערכים פחות מ"פריים", היו לווים שיכולת ההחזר שלהם הייתה ברמת סיכון גבוהה מהמקובל. החל מסוף שנת 2006, לאחר מספר שנות פריחה, נכנס ענף משכנתאות הסאבפריים בארצות הברית למשבר. עלייה חדה במספר הלווים שלא יכלו לעמוד בתשלומי המשכנתה גרמה להליך פירוק של עשרות חברות שהלוו בשוק הסאבפריים, ולקריסה בשוק המניות הקשורות למשכנתאות, לאיום על שוק הנדל"ן האמריקאי בפרט, ועל הכלכלה האמריקאית בכלל. משכנתאות הסאבפריים הגיעו בשיאן, בראשית 2007, להיקף המוערך בכ-1.3 טריליון דולר.
בנקים למשכנתאות בעולם > הממלכה המאוחדת

בממלכה המאוחדת הוקמו החל מסוף המאה ה-18 אגודות אשראי בשם "אגודות בנייה" "Building Societies" (אנ'), שמטרתם מימון בניית בתי מגורים לחבריהם. האגודות היו בבעלות חבריהם וממנו באמצעות תשלום חודשי ששילמו החברים. לאחר שהצטבר מספיק כסף החלה בניית הבתים, ושהבתים הראשונים משמשים כמשכון למימון בניית בתים נוספים. האגודות הראשונות פעלו על בסיס חד פעמי, כלומר עד נקודת הזמן בה לכל בחברים נבנו בתים. בשנות ה-30 של המאה ה-19 עברו אגודות רבות לפעול באופן קבוע, כלומר חברים חדשים יכלו להצטרף במקום חברים שבתיהם הוקמו. בשנת 1874 נחקק חוק המסדיר את פעולות האגודות, ומודל המימון שלהן שונה. רוב המימון הגיעה מכספי חסכונות שהפקידו החברים תמורת ריבית, שמימנו משכנתאות שניתנו תמורת ריבית גבוהה יותר.
בימי השיא שלהם היו מאות אגודות בנייה, כמעט בכל עיירה במדינה הייתה אגודה שנקראה על שם אותה עיר. במשך עשרות שנים שלאחר מכן מספר האגודות פחת, מכיוון שאגודות שונות התמזגו כדי ליצור אגודות גדולות יותר.
בשנות ה-80 של המאה ה-20 קידמה ממשלת מרגרט תאצ'ר מדיניות נאו-ליברלית, שכללה הפרטה והנפקה בבורסה של חברות ממשלתיות. ל"אגודות בנייה" הותר להציע חשבונות עובר ושב ולהתחרות בבנקים המסחריים. ב-1986 חוקק חוק חדש לאגודות בנייה, שהתיר להם להפך לחברות בערבון מוגבל ולהנפיק מניות בבורסה, אם 75% מחברי האגודה מסכמים לכך. תוך שנים ספורות שמונה "אגודות בנייה" הגדולות ביותר הפכו לחברות, הונפקו בבורסה וחלו לפעול כבנקים מסחריים. חברי האגודות הפכו לבעלי מניות בבנקים אלו. במקביל פרץ משבר דיור, בראשית שנות התשעים, ומחירי הדירות ירדו ב-20 אחוזים בין 1989 ל-1993 וכ-250,000 בתים עוקלו על ידי הבנקים. מספר גדול. לוקחי משכנתאות נפגע מהון עצמי שלילי, ומצאו את עצמם בבתים שלא יכלו למכור (כלומר מחיר הבית נמוך מהמשכנתה שהם חייבים). בשנות ה-2000 עלו מחירי הדירות בכ-200 אחוז תוך עשור, אך לאחר המשבר הכלכלי העולמי ב-2008 כל "אגודות הבנייה" שהפכו לבנקים נרכשו או מוזגו לתוך בנקים אחרים, וחלק אחר פשט את הרגל. בעשור השני של המאה ה-21 שוק המשכנתאות הבריטי נשלט על ידי 5 בנקים בלבד. ל"אגודות בנייה" יש נתח שוק כ-25% משוק המשכנתאות.
ראו גם

משכנתה
בנקאות בישראל
הערות שוליים

↑  עירן פאר, ‏בנק לאומי למשכנתאות ימוזג לבנק-האם, באתר גלובס, 22 בינואר 2012
1 2  גיל שלמה, ‏דירקטוריון הבנק הבינלאומי אישר מיזוג הבינלאומי למשכתנאות ובנק עצמאות למשכתנאות עם ולתוך הבנק, באתר גלובס, 7 במרץ 2006
1 2  בנק ישראל ביטל רשיונות שני בנקים, מעריב, 26 באוגוסט 1988
↑  דפנה צוקר , ‏בנק ישראל אישר מיזוג טפחות עם המזרחי, באתר גלובס, 1 בינואר 2005
↑  דפנה צוקר , ‏משלימים את המיזוג: בנק משכן יתאחד עם בנק הפועלים ב-1 בינואר 2004, באתר גלובס, 23 בדצמבר 2004
↑  בנק חדש למשכנתאות, דבר, 2 בספטמבר 1959
↑  בוטל  רשיון בנק יעסור כבנק למשכנתאות, מעריב, 8 בפברואר 1988
↑  עירן פאר, ‏בעקבות המשבר: בנק אדנים למשכנתאות ימוזג בתוך מזרחי טפחות, באתר גלובס, 23 בדצמבר 2008
↑  בנק לפיתוח ולמשכנתאות ייפתח ב־8 ביוני, למרחב, 14 במאי 1959
↑  עירן פאר ושי ניב , ‏מיזוג בנק דיסקונט למשכנתאות בבנק-האם: 180 עובדים יעזבו, באתר גלובס, 3 במאי 2012
↑  אמיסיה חדשה של בנק למשכנתאות ולהשקעות בבנין בע"מ, מעריב, 29 באוגוסט 1963
↑  דפנה צוקר, ‏הושלם מיזוג בנק כרמל לתוך בנק אגוד, באתר גלובס, 9 בספטמבר 2001
↑  מוסד חדש למשכנתאות בתל-אביב, דבר, 23 בספטמבר 1963
↑  עפרה שלו, ארה"ב מלאימה את ענקיות המשכנתאות פרדי מאק ופאני מיי, באתר הארץ, 7 בספטמבר 2008
↑  מקור לנתונים: http://www.measuringworth.org/ וכן http://mortgage-x.com/general/treasury.asp
↑  ריבית הפדרל ריזרב צנחה עד 1% ב-25 ביוני 2003, ועלתה שוב רק ביוני 2004, אז החלה לטפס בקצב של 2% לשנה עד יוני 2006, ושם קפאה ב-5.25% עד להתפוצצות משבר הסאבפריים, מאז ירדה הריבית ל-0% בתוך שנה
↑  הריבית על הלוואות משכנתה צנחה מ-7 אחוז בתחילת 2001 לגובה של אחוז אחד באמצע שנת 2003. נתונים: http://mortgage-x.com/general/indexes/comparison_chart.asp
↑  מקור: MSNBC
↑  נעה ווסרמן-עמיר, ‏עשור למשבר הגדול בשוק הבריטי, באתר גלובס, 11 בפברואר 2001
↑  פייננשל טיימס, ‏הבום בשוק הדיור הבריטי מסתיים, באתר גלובס, 23 באוקטובר 2007
↑  בלומברג, שוק הדיור הבריטי מתנדנד על הקצה, באתר TheMarker‏, 5 בנובמבר 2007
↑  שוק הדיור הבריטי גורר את הכלכלה למצולות, באתר הארץ, 7 ביולי 2008
↑  עמי ברנד, ‏אחרי המיזוג: לאחר שרכש את בנק המשכנתאות HBOS, לוידס הבריטי מגייס הון, באתר גלובס, 20 בספטמבר 2008
↑  TheMarker, ממשלת בריטניה הלאימה את  בנק המשכנתאות נורתרן רוק, באתר הארץ, 18 בפברואר 2008
| --- | --- |
בקרת זהויות :  NLI: 987007546057605171  GND: 4161147-0  LCCN: sh85087383  NKC: ph473690
בנק מידע החלבונים

| --- | --- |

 סוג:  מאגר מידע קריסטלוגרפי 
 תקופת הפעילות:  1971–הווה (כ־53 שנים) 
 www.wwpdb.org
 
בנק מידע החלבונים (אנגלית: Protein Data Bank או בראשי תיבות PDB) הוא מאגר מידע ממוחשב אשר מכיל תיאור של המבנה התלת־ממדי של מולקולות ביולוגיות גדולות, כדוגמת חלבונים וחומצות גרעין. המידע, שבדרך כלל מושג בקריסטלוגרפיה באמצעות קרני רנטגן או בספקטרוסקופיה באמצעות NMR, ונשלח על ידי ביולוגים וביוכימאים מרחבי העולם, ניתן לאחזור בחינם מהאינטרנט. על בנק המידע מפקח ארגון ושמו "Worldwide Protein Data Bank" ("בנק מידע החלבונים ברחבי העולם" בראשי תיבות wwPDB).
בנק המידע הוא מקור חשוב בתחומי הביולוגיה המבנית כדוגמת גנומיקה מבנית. מרבית כתבי העת המדעיים, וכמה מהארגונים המחלקים מענקי מחקר כדוגמת המכונים הלאומיים לבריאות (NIH) שבארצות הברית, דורשים כיום מהמדענים לשלוח מידע על מבנים שפוענחו לבנק המידע. בנק המידע הוא המקור הראשי למאות מאגרי מידע נגזרים המסווגים את המידע בצורה שונה. דוגמאות הן שיטת הסיווג המכונה SCOP (ראשי תיבות של Structural Classification of Proteins – סיווג מבני של חלבונים) ושיטת הסיווג CATH (ראשי תיבות של שיטת הסיווג Class Architecture Topology Homologous superfamily – מחלקה, ארכיטקטורה, טופולוגיה ומשפחת על הומולוגית) מסווגים מבנים על פי סוג המבנה ומניחים קשרים אבולוציוניים, שיטת הסיווג GO (ראשי תיבות Gene ontology – אונטולוגיה של גנים) מסווגת מבנים על בסיס גנים.
היסטוריה

בנק מידע החלבונים (PDB) החל כמיזם עצמאי של כמה מדענים. ב-1971 הסכים וולטר המילטון (Walter Hamilton) מהמעבדה הלאומית בברוקהייבן (Brookhaven National Laboratory) לנהל את ה-PDB בברוקהייבן. המילטון נפטר שנתיים אחר כך, וטום קוזטלה (Tom Koeztle) נטל על עצמו את ניהול ה-PDB. בינואר 1994 מונה הקריסטלוגרף והביולוג הישראלי פרופ' יואל זוסמן ממכון ויצמן למנהל ה-PDB. באוקטובר 1998‏ הועבר ה-PDB לResearch Collaboratory for Structural Bioinformatics או בראשי תיבות RSCB. ההעברה הושלמה ביוני 1999. כמנהל בנק המידע מונתה הלן ברמן מאוניברסיטת ראטגרס (אחד מהמוסדות החברים ב-RSCB). עם הקמת ה-wwPDB ב-2003 הפך ה-PDB להיות ארגון בינלאומי. כל אחד מארבעת החברים בארגון (שניים מארצות הברית, ארגון אירופי וארגון יפני) יכול לפעול כמרכז לאחסון, עיבוד נתונים והפצה של המידע המצוי ב-PDB. עיבוד נתונים מתייחס לעובדה שהצוות של ה-wwPDB בוחן ומעיר הערות על כל מבנה המתקבל. המידע נבדק בצורה ממוחשבת לישימות המבנה. (תוכנת הבדיקה שוחררה לציבור בלא תשלום).
תכולה

בנק מידע החלבונים מתעדכן פעם בשבוע (ביום שלישי). בדומה, האתר PDB Current Holdings Breakdown (אורכב 04.07.2007 בארכיון Wayback Machine) מתעדכן פעם בשבוע. נכון לשבוע של ה-27 בדצמבר 2015 הכיל המאגר 114,569 מבנים של חלבונים שפוענחו על פי הפירוט הבא:
| שיטת הפענוח | חלבונים | חומצות גרעין | תרכובות חלבון/חומצת גרעין | אחרים | סך-הכול |
| --- | --- | --- | --- | --- | --- |
| עקיפה של קרני רנטגן | 95,636 | 1,694 | 4,817 | 4 | 102,151 |
| NMR | 9,840 | 1,135 | 231 | 8 | 11,214 |
| מיקרוסקופ אלקטרוני | 666 | 29 | 227 | 0 | 922 |
| מעורב | 83 | 3 | 2 | 1 | 89 |
| אחר | 170 | 4 | 6 | 13 | 193 |
| סך הכול | 106,293 | 2,865 | 5,283 | 26 | 114,569 |
הטבלה מראה כי מרבית המבנים פוענחו על ידי עקיפה באמצעות קרני רנטגן, אבל בשנים האחרונות כ-10% מהמבנים נקבעים על ידי שימוש ב-NMR, ומספר נמוך מזה באמצעות מיקרוסקופ אלקטרוני או, ליתר דיוק, קריו-מיקרוסקופ אלקטרוני, שכן הדגימה נחקרת בטמפרטורה של חנקן נוזלי (הקלקה על המספרים בטבלה המוצגת באתר מראה דוגמאות למבנים שפוענחו בשיטה זו).
החשיבות של קובצי ה-structure factor שהוזכרו דלעיל היא שעבור מבנים ב-PDB שנקבעו על ידי עקיפה של קרני רנטגן, שלהם יש קובץ מבנה, ניתן לצפות במפת צפיפות האלקטרונים. המידע על מבנים אלו מאוחסן ב-electron density server, שם ניתן לצפות במפות האלקטרונים.
בעבר גדל מספר המבנים ב-PDB כמעט בצורה מעריכית, וב-2014 עבר מספר המבנים את נקודת ה-100,000, ועם זאת, מ-2007 החל קצב הגידול להתייצב והוא מתקרב ל-10,000 מבנים חדשים מדי שנה.
פורמט הקובץ

הפורמט המקורי בו נעשה שימוש ב-PDB היה קרוי פורמט PDB. פורמט זה היה מוגבל לרוחב של כרטיסי מחשב מנוקבים, כלומר 80 תווים בשורה. החל משנת 1996 החל להיכנס לשימוש הפורמט "mmCIF" (ראשי תיבות של "macromolecular Crystallographic Information file" - קובץ מידע קריסטלוגרפי מאקרומולקולרי). גרסת XML של פורמט זה תוארה ב-2005.
את קובצי המבנה ניתן להוריד בכל אחד משלושת הפורמטים. למעשה, קבצים בודדים נטענים בקלות לתוך תוכנות גרפיות תוך שימוש בכתובות רשת (URL):
לקבצים בפורמט PDB יש להשתמש ב: http://www.pdb.org/pdb/files/4hhb.pdb.gz
לקבצים בפורמט PDBML‏ (XML) יש להשתמש ב: http://www.pdb.org/pdb/files/4hhb.xml.gz
ה-"4hhb" הוא מזהה ה-PDB. כל מבנה המתפרסם ב-PDB מקבל מזהה בן ארבעה תווים אלפאנומריים, ה-PDB ID שלו (לא ניתן להשתמש במספר מזהה זה כמזהה של הביומולקולה, שכן לעיתים קרובות מכיל ה-PDB כמה מבנים לאותה מולקולה – בסביבות או תצורות שונות – תחת PDB ID שונים).
צפייה במידע

ניתן לצפות בתצוגה גרפית של המבנים בעזרת אחת מכמה תוכנות חופשיות. בין התוכנות החופשיות, אם כי לא בקוד פתוח מצויות:
VMD – ראשי תיבות של Visual molecular dynamics
MDL Chime
Swiss-PDB Viewer
StarBiochem – תוכנת הצגה מולקולות אינטראקטיבית הכתובה ב-Java והכוללת מנוע חיפוש בתוך בנק מידע החלבונים.
Sirius visualization software
VisProt3DS – כלי לדימות של חלבון בתלת־ממד בתצוגה סטריאוסקופית
אתר ה-PDB של ה-RSCB מכיל רשימה נרחבת (אורכב 24.08.2018 בארכיון Wayback Machine) של תוכנות לתצוגה של מולקולות (חופשיות ומסחריות) ותוכנות תקע לדפדפני אינטרנט.
הערות שוליים

1 2  Berman, H. M. (בינואר 2008). "The Protein Data Bank: a historical perspective" (PDF). Acta Crystallographica Section A: Foundations of Crystallography. A64 (1): 88–95. doi:10.1107/S0108767307035623. {{cite journal}}:  (עזרה)
↑  Berman, H. M. (בינואר 2000). "The Protein Data Bank". Nucleic Acids Res. 28 (1): 235–242. doi:10.1093/nar/28.1.235. PMC 102472. PMID 10592235. {{cite journal}}:  (עזרה)
↑  RCSB PDB Staff
↑  Hard data מתוך Nature
↑  Westbrook, J. (2005). "PDBML: the representation of archival macromolecular structure data in XML" (PDF). Bioinformatics. 21 (7): 988–992. doi:10.1093/bioinformatics/bti082.
דוגמאות למבנים של חלבונים מה-PDB (נוצרו על ידי תוכנת כימרה של אוניברסיטת UCSF)
ג'אנסוס

| ג'אנסוס |
| --- | --- |

תקופה
קרטיקון תחתון, 120 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
קבוצה:: אורניתורה
סדרה:: ‏
תת־סדרה:: ‏
סוג:: ג'אנסוס
מין:: ג'אנסוס
שם מדעי
 Gansus yumenensis

ג'אנסוס (שם מדעי: Gansus) הוא סוג של עוף ימי, שחי בעידן הקרטיקון תחתון מלפני יותר מ-120 מיליון שנה לפני זמננו, והוא נמצא במחוז גאנסו אשר נמצאת במערב סין, בשנת 1984 לראשונה. עוף זה נחשב לאחד מהעתיקים ביותר מבני קבוצת האורניתורה, יחד עם העופות בתראים ואפילו עם קבוצות דומות כמו האיכתיאורניס וההספראורניסאים.
גילוי ומחקר

הג'אנסוס מכיל אך ורק מין אחד הנקרא "Gansus Yumenensis", שאותו הסוג אשר היה בערך בגודל כמו לזה של יונה, במראו צוללנאים, בצלילה הזכיר גם ברווזים, והיו לו גם עוד כמה תכונות רבות, שנפוצות במרבית מיני העופות המודרניים כליל, ואפילו עוף זה הצליח לשמור על כמה תכונות פרמיטיביות, כמו כנפיים בעלות טפרים. הג'אנסוס התגלה לראשונה בשנת 1984, בזכות צורה של רגל שמאל מאובנת יחידה, אך חמישה מאובנים נוספים אשר הצליחו ממש להשתמר בהתאם היטב, התגלו גם הם לראשונה, בשנים 2003–2004 לראשונה באבן בוץ באתר האגם הקדום ביותר בצ'אנגמה אשר היה נמצא במחוז גאנסו, ועם הרובד הגאולוגי שבהם נמצאו המאובנים, הם מתוצרת שיאגו, וזה אומר שהמאובנים עצמם היו בבוץ וגם עם אנוקסיה. הם בנוסף התיישבו בבוץ בעלי משקעים, וככה ללא חמצן השרידים של העוף התנגדו לדעיכה בהם, שזה אומר בעצם שהדגימות הצליחו לשמור בעודם גם על שרידיהם של נוצות התעופה ואפילו על אלה של קרומי שחייה שהתגלו בין אצבעות הרגליים שלהם. ב-2011, הצליחו כבר לתאר יותר מ-9 דגימות נוספות אשר היו בעלי בסיס של ניתוחים סטטיסטיים של עצם החזה, ובנוגע לאלמנטים ברגליים, ההשערה היא כי עוף זה היה מסוגל יחסית לעוף.
בשנת 2006, הגיעו כבר למסקנה שמאפייניו האנטומיים של עוף זה דומים יותר לאלה של עופות ימיים, שהם בעלי מונעות כף רגל, כמו ההספראורניסאים ואפילו טבלנאים וצוללנאים מודרניים, אך בשנת 2011 הגיעו למסקנה נוספת, שלעומת זאת העוף מראה מורפולוגיה דומה יותר לברווזים מודרניים. ב-2013, שנתיים לאחר מכן, הראו שהפרופורציות של אורך הגפיים של הסוג דומות וגם מזכירות יותר כמו אלה של סיסאים וקוליבריים מודרניים, ואפילו אורך גפיו של המין אף נפלו בין אלה של עופות בני זמננו, ולכן הצליחו אף להראות קווי דמיון מפותחים מאוד עם עופות בתראים אחרים, כמו אלבטרוסיים וקורמורניים מודרניים, שזה אומר שסוג זה היה מסוגל לא רק לעוף אלה גם לצלול, בדומה לעופות ימיים מודרניים, במידה מסוימת באמצעותם של אחד משני מונעי רגליים, וגם ככל הנראה הכנפיים ואפילו כפות הרגליים של העוף היו לצורך תנועה תת-ימית במים, בדומה גם לעופות ימיים מודרניים.
בסוף מעגל

| --- | --- |

 אלבום אולפן מאת אריק סיני
 יצא לאור:  דצמבר 1983
 שפה:  עברית
 חברת תקליטים:  CBS
 הפקה:  דייוויד פרדו ‏•‏‏ ניהול מוזיקלי ועיבודים: סאי פיין
בסוף מעגל הוא אלבומו הרביעי של הזמר הישראלי אריק סיני, שהתפרסם ב־1983.
מהאלבום התפרסמו השירים "בסוף מעגל" ו"ילד ירוק".
תהליך היצירה

ב־1983 טסו סיני, יהונתן גפן ושלום חנוך ללונדון בעקבות הצעה של המפיק היהודי אנגלי דייוויד פָּרְדוֹ. פרדו, שביקר בישראל באותה תקופה, חשב שנוצר ואקום בשוק העולמי בעקבות התאסלמותו של קט סטיבנס שש שנים קודם לכן, ושאריק סיני יוכל למלא תפקיד במילוי הרִיק הזה. הוא הציע לסיני לבוא ללונדון ולהקליט שם תקליט באנגלית. בלונדון חיכו לסיני חומר כתוב ומוכן לביצוע, אולפן ונגנים, שאותם ארגן פרדו. עם זאת, סיני הציע לפרדו להקליט את החומר הזה בעברית ורק אחר כך באנגלית, והשירים הוקלטו בעברית. את הנוסח העברי לשירים החדשים כתב יהונתן גפן, ובהפקה המוזיקלית עזר שלום חנוך. הכנת התקליט, שנקרא "בסוף מעגל", נמשכה כמעט שנה, ואותה בילה סיני בקו תל אביב—לונדון. בעקבות התקליט הועלתה גם תוכנית יחיד באותו שם שאיתה הופיע סיני ברחבי ישראל 650 פעמים.
מהאלבום התפרסמו השירים "בסוף מעגל" (לחן ומילות המקור באנגלית: קני יאנג (אנ')) ו"ילד ירוק" (לחן: חואן פרדו), אך האלבום לא הצליח מבחינה מסחרית.
לשיר "בסוף מעגל" הוקלטה סקיצה עם התזמורת הסימפונית של לונדון.
רשימת השירים

מילות הגרסאות העבריות: יהונתן גפן
| צד א'> מס' | צד א'> שם | צד א'> השם באנגלית | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | ילד ירוק  | Natural | 3:15 |  |  |  |  |  |  |
| 2. | מבט של קור  | Blue Eyes Gone Cold | 2:45 |  |  |  |  |  |  |
| 3. | מעולם לא חשבתי  | Never Thought I'd Miss You | 3:25 |  |  |  |  |  |  |
| 4. | הואדי של מנהטן  | Canyons Of Manhattan | 4:00 |  |  |  |  |  |  |
| 5. | מצליח להפסיד  | Some Get Lucky | 3:25 |  |  |  |  |  |  |
| צד ב'> מס' | צד ב'> שם | צד ב'> השם באנגלית | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | בסוף מעגל  | Circle | 2:20 |  |  |  |  |  |  |
| 2. | עשי את זה בבוקר  | Break It To Me Gently | 2:50 |  |  |  |  |  |  |
| 3. | מירנדה  | Miranda | 3:30 |  |  |  |  |  |  |
| 4. | לא יכול להגיד  | Can't Put My Finger On It | 3:15 |  |  |  |  |  |  |
| 5. | דלת סגורה  | Two Miles South Of Georgia | 3:20 |  |  |  |  |  |  |
משתתפים

אריק סיני – זמרה
הרבי פלוורס (אנ') – בס
פיטר בויטה – תופים
קולין גרין – גיטרות
מיק בייקר – גיטרות
אלן גרהאם – כלי הקשה
בריאן די – פסנתר
פיטר לי – פסנתר
אנדי מקינטוש – סקסופון
משתתפים > הפקה

הפקה – דייוויד פרדו
ניהול מוזיקלי ועיבודים – סאי (סיריל) פיין
טכנאי קול [עוזר] – כריס שלדון
הערות שוליים

↑  האלבום "בסוף מעגל", באתר סטריאו ומונו, בדיקה אחרונה ב־2 באוקטובר 2023
1 2  האלבום "בסוף מעגל", באתר Discogs
↑  אירית רותם, קודם בעברית, "מעריב" 17 בפברואר 1984, באתר הספרייה הלאומית, בדיקה אחרונה ב־2 באוקטובר 2023
1 2  תומר קמרלינג וערן דינר, אריק סיני: האיחוד, באתר ynet, 23 באפריל 2010
↑  אריק סיני – בסוף מעגל (הערות הסרטון), באתר יוטיוב, 22 במאי 2023
↑  אריאל פייגלין, אריק סיני במחווה לזכר חברו יהונתן גפן – "בסוף מעגל", באתר ערוץ 7, 7 ביוני 2023
| --- | --- |
בקרת זהויות :  MusicBrainz release group: c9d863bf-e80b-4ebf-96d4-61f1f319ac6f
ג'ו מנטל

| --- | --- |

 לידה:  21 בדצמבר 1915 ניו יורק, ארצות הברית 
 פטירה:  29 בספטמבר 2010 (בגיל 94) עמק סן פרננדו, ארצות הברית 
 מדינה:  ארצות הברית 
 תקופת הפעילות:  מ-1949 
 פרופיל ב-IMDb
 
ג'ו מנטל (באנגלית: Joe Mantell;‏ 21 בדצמבר 1915 - 29 בספטמבר 2010) היה שחקן קולנוע, טלוויזיה אמריקאי מועמד פרס אוסקר לשחקן המשנה הטוב ביותר לשנת 1955 על הופעתו בסרט "מרטי".
ביוגרפיה

מנטל נולד בברוקלין לזוג הורים שהיגרו מאוסטריה. בשנת 1955 שיחק מנטל בדרמה של דלברט מאן "מרטי" בתפקיד אנג'י חברו הטוב של הדמות הראשית מרטי פילאטי (ארנסט בורגניין). על הופעתו בסרט היה מועמד לפרס אוסקר לשחקן המשנה הטוב ביותר.
ב-1963 שיחק בסרט "הציפורים" של אלפרד היצ'קוק בתפקיד קטן. ב-1966 שיחק בתפקיד משנה בדרמה "מיסטר באדווינג". ב-1974 השתתף מנטל בדרמת הפשע של רומן פולנסקי "צ'יינהטאון" בתפקיד לורנס וולש שותפו של הבלש גיטס (ג'ק ניקולסון), עליו חזר גם בסרט ההמשך "ג'ק וג'ק".
מנטל נפטר מנסיבות טבעיות ב-29 בספטמבר 2010 בשכונת טרזנה שבלוס אנג'לס כשהוא בן 94. השאיר מאחוריו אישה, מרי ושלושה ילדים.
בשנייד

| --- | --- |
סמל בשניידסמל בשנייד
 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת בקטלוראנטהאזה
 על שם:  פצ'נגים 
 שטח:  9.45 קמ"ר
 אוכלוסייה:  ‏
  ‑ בכפר:  740 (1 בינואר 2020)
 קואורדינטות:  47°58′00″N 22°01′00″E﻿ / ﻿47.966666666667°N 22.016666666667°E﻿ / 47.966666666667; 22.016666666667 
 אזור זמן:  UTC +1
 http://www.besenyod.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בשנייד(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בשנייד  he tabBackground:;tabBorder:#aaa;defaultTab:0;
 
בשנייד (בהונגרית: Besenyőd) הוא כפר במחוז סבולץ'-סטמאר-ברג שבצפון מזרח הונגריה.
יהודי בשנייד

בבשנייד חיו יהודים בתקופות זמן שונות ובמקום היה בית קברות יהודי. משנת 1885 היו יהודי המקום כפופים לקהילה היהודית בנירבאטור. בשנת 1944 יהודים רבים מבשנייד נרצחו בשואה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 98 |  |
| 1880 | 24 | 554 |
| 1910 | 40 |  |
| 1920 | 34 |  |
| 1930 | 23 |  |
| 1941 | 28 | 918 |